ระเบียบกรุงเทพมหานครระเบียบกรุงเทพมหานครว่าด้วยคณะกรรมการสถานศึกษาขั้นพื้นฐานสังกัดกรุงเทพมหานครพ.ศ.๒๕๔๗ โดยที่เป็นการสมควรปรับปรุงระเบียบกรุงเทพมหานครว่าด้วยคณะกรรมการโรงเรียนสังกัดกรุงเทพมหานครพ.ศ. ๒๕๔๓ให้สอดคล้องกับพระราชบัญญัติการศึกษาแห่งชาติ พ.ศ. ๒๕๔๒แก้ไขเพิ่มเติม (ฉบับที่ ๒) พ.ศ. ๒๕๔๕ และกฎกระทรวง กำหนดจำนวนกรรมการ คุณสมบัติหลักเกณฑ์ วิธีการสรรหา การเลือกประธานกรรมการและกรรมการวาระการดำรงตำแหน่งและการพ้นจากตำแหน่งของคณะกรรมการสถานศึกษาขั้นพื้นฐาน พ.ศ. ๒๕๔๖อาศัยอำนาจตามความในมาตรา๔๙ แห่งพระราชบัญญัติระเบียบบริหารราชการกรุงเทพมหานคร พ.ศ. ๒๕๒๘ผู้ว่าราชการกรุงเทพมหานครจึงวางระเบียบขึ้นไว้ ดังต่อไปนี้ข้อ๑ ระเบียบนี้เรียกว่า ระเบียบกรุงเทพมหานครว่าด้วยคณะกรรมการสถานศึกษาขั้นพื้นฐานสังกัดกรุงเทพมหานคร พ.ศ. ๒๕๔๗ข้อ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ให้ยกเลิกระเบียบกรุงเทพมหานครว่าด้วยคณะกรรมการโรงเรียนสังกัดกรุงเทพมหานครพ.ศ. ๒๕๔๓บรรดาระเบียบข้อบังคับ ประกาศหรือคำสั่งอื่นใดในส่วนที่กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ให้ใช้ระเบียบนี้แทนข้อ๔ ในระเบียบนี้ผู้ปกครอง หมายความว่าบิดามารดา หรือบิดาหรือมารดาซึ่งเป็นผู้ใช้อำนาจปกครองหรือผู้ปกครองตามประมวลกฎหมายแพ่งและพาณิชย์ของนักเรียนและให้ความหมายรวมถึงบุคคลที่นักเรียนอยู่ด้วยเป็นประจำหรือที่นักเรียนอยู่รับใช้งานครู หมายความว่าบุคลากรวิชาชีพซึ่งทำหน้าที่หลักทางด้านการเรียนการสอนและส่งเสริมการเรียนรู้ของผู้เรียนด้วยวิธีการต่างๆในสถานศึกษาขั้นพื้นฐานสังกัดกรุงเทพมหานครสถานศึกษา หมายความว่าโรงเรียนที่จัดการศึกษาขั้นพื้นฐานในสังกัดกรุงเทพมหานครองค์กรชุมชน หมายความว่าชุมชนแออัด ชุมชนชานเมือง เคหะชุมชนหมู่บ้านจัดสรรและชุมชนเมืองที่กรุงเทพมหานครกำหนดขึ้นทั้งนี้โดยทำเป็นประกาศของกรุงเทพมหานครตามระเบียบกรุงเทพมหานครว่าด้วยกรรมการชุมชนและมีที่ตั้งแน่นอนอยู่ในท้องที่แขวงที่เป็นภูมิลำเนาของนักเรียนในสถานศึกษาหรือท้องที่แขวงที่สถานศึกษาตั้งอยู่ศิษย์เก่า หมายความว่าผู้ที่สถานศึกษารับรองว่าสำเร็จการศึกษาจากหรือเคยศึกษาในสถานศึกษา นั้นคณะกรรมการ หมายความว่าคณะกรรมการสถานศึกษาขั้นพื้นฐานแต่ละแห่งกรรมการ หมายความว่ากรรมการสถานศึกษาขั้นพื้นฐานแต่ละแห่งผู้บริหารสถานศึกษา หมายความว่าผู้บริหารสถานศึกษาขั้นพื้นฐานแต่ละแห่งข้อ๕ให้มีคณะกรรมการในสถานศึกษาสังกัดกรุงเทพมหานครทุกแห่งสถานศึกษาละไม่น้อยกว่าเก้าคนแต่ไม่เกินสิบห้าคนข้อ๖ คณะกรรมการประกอบด้วยบุคคลดังต่อไปนี้(๑) ประธานกรรมการ(๒) กรรมการที่เป็นผู้แทนผู้ปกครองจำนวนหนึ่งคน(๓) กรรมการที่เป็นผู้แทนครูจำนวนหนึ่งคน(๔) กรรมการที่เป็นผู้แทนองค์กรชุมชนจำนวนหนึ่งคน(๕) กรรมการที่เป็นผู้แทนกรุงเทพมหานครจำนวนหนึ่งคน(๖) กรรมการที่เป็นผู้แทนศิษย์เก่าจำนวนหนึ่งคน(๗) กรรมการที่เป็นผู้แทนพระภิกษุสงฆ์หรือผู้แทนองค์กรศาสนาในพื้นที่จำนวนหนึ่งรูปหรือหนึ่งคน(๘) กรรมการผู้ทรงคุณวุฒิจำนวนหนึ่งถึงเจ็ดคน(๙) ผู้บริหารสถานศึกษาขั้นพื้นฐานเป็นกรรมการและเลขานุการข้อ๗ ประธานกรรมการและกรรมการตามข้อ ๖ (๒) (๓) (๔) (๕) (๖) (๗) และ(๘) ต้องมีคุณสมบัติและไม่มีลักษณะต้องห้ามดังต่อไปนี้(๑) มีอายุไม่ต่ำกว่ายี่สิบปีบริบูรณ์(๒) ไม่เป็นบุคคลล้มละลาย(๓) ไม่เป็นคนไร้ความสามารถหรือคนเสมือนไร้ความสามารถ(๔) ไม่เคยได้รับโทษจำคุกโดยคำพิพากษาถึงที่สุดให้จำคุกเว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ(๕) ไม่เป็นคู่สัญญากับสถานศึกษานั้นผู้ที่ได้รับแต่งตั้งเป็นประธานกรรมการหรือกรรมการผู้ใดมีลักษณะต้องห้ามตาม(๕) ต้องออกจากการเป็นบุคคลซึ่งมีลักษณะต้องห้ามหรือแสดงหลักฐานให้เป็นที่เชื่อได้ว่าตนได้เลิกประกอบกิจการหรือการใดๆอันมีลักษณะต้องห้ามดังกล่าวแล้วต่อผู้บริหารสถานศึกษาภายในสิบห้าวันนับแต่วันได้รับแต่งตั้งหากมิได้ดำเนินการดังกล่าวให้ถือว่าผู้นั้นไม่เคยได้รับแต่งตั้งเป็นประธานกรรมการหรือกรรมการข้อ๘ นอกจากคุณสมบัติตามข้อ ๗ แล้ว(๑) กรรมการตามข้อ๖ (๒) ต้องเป็นผู้ปกครองตามทะเบียนนักเรียนที่กำลังศึกษาอยู่ในสถานศึกษานั้นและไม่เป็นครู เจ้าหน้าที่ หรือลูกจ้างของสถานศึกษาที่ปรึกษาหรือผู้เชี่ยวชาญซึ่งมีสัญญาจ้างกับสถานศึกษานั้น(๒) กรรมการตามข้อ๖ (๓) ต้องเป็นครูในสถานศึกษานั้น(๓) กรรมการตามข้อ๖ (๔) ต้องไม่เป็นครูเจ้าหน้าที่ หรือลูกจ้างของสถานศึกษาที่ปรึกษาหรือผู้เชี่ยวชาญซึ่งมีสัญญาจ้างกับสถานศึกษานั้น(๔) กรรมการตามข้อ๖ (๖) ต้องเป็นผู้ที่เคยศึกษาหรือสำเร็จการศึกษาจากสถานศึกษานั้นและไม่เป็นครูเจ้าหน้าที่ หรือลูกจ้างที่ปรึกษาหรือผู้เชี่ยวชาญซึ่งมีสัญญาจ้างกับสถานศึกษานั้น(๕) กรรมการตามข้อ๖ (๘) ต้องไม่เป็นกรรมการสถานศึกษาในสังกัดกรุงเทพมหานครเกินกว่าสามแห่งขึ้นไปในเวลาเดียวกันและไม่เป็นครู เจ้าหน้าที่ หรือลูกจ้างของสถานศึกษาที่ปรึกษาหรือผู้เชี่ยวชาญซึ่งมีสัญญาจ้างกับสถานศึกษานั้นข้อ๙ให้ผู้บริหารสถานศึกษาดำเนินการสรรหาและเลือกประธานกรรมการและกรรมการตามหลักเกณฑ์และวิธีการดังต่อไปนี้(๑) การสรรหาและเลือกกรรมการตามข้อ๖ (๒) (๓) และ(๖) ให้บุคคลแต่ละประเภทเสนอชื่อผู้ที่เห็นสมควรเป็นกรรมการซึ่งมีคุณสมบัติตามข้อ ๗ และข้อ ๘จากนั้นให้ผู้ที่ได้รับการเสนอชื่อเลือกกันเองให้เหลือประเภทละหนึ่งคน ทั้งนี้โดยให้แต่ละประเภทแยกกันดำเนินการ(๒) การสรรหาและเลือกกรรมการตามข้อ๖ (๔) ให้องค์กรชุมชนเสนอชื่อผู้ที่เห็นสมควรเป็นกรรมการซึ่งมีคุณสมบัติตามข้อ ๗ และข้อ ๘จากนั้นให้ผู้ที่ได้รับการเสนอชื่อเลือกกันเองให้เหลือจำนวนหนึ่งคนในกรณีไม่มีองค์กรชุมชนในท้องที่แขวงที่เป็นภูมิลำเนาของนักเรียนในสถานศึกษาหรือแขวงที่สถานศึกษาตั้งอยู่หรือมีแต่ไม่เสนอชื่อผู้แทนเข้ารับเลือกเป็นกรรมการให้ผู้บริหารสถานศึกษาสรรหาผู้แทนองค์กรชุมชนในท้องที่แขวงใกล้เคียงหรือในท้องที่แขวงของเขตใกล้เคียงเป็นกรรมการผู้แทนองค์กรชุมชนในสถานศึกษานั้น(๓) การสรรหาและเลือกกรรมการตามข้อ๖ (๕) ให้ดำเนินการโดยการพิจารณาร่วมกันของผู้ที่ได้รับการสรรหาและได้รับเลือกให้เป็นกรรมการตามข้อ๖ (๒) (๓) (๔) (๖) (๗) และกรรมการตามข้อ๖ (๙)(๔) การสรรหาและเลือกกรรมการตามข้อ๖ (๘) ให้ดำเนินการโดยการพิจารณาร่วมกันของผู้ที่ได้รับการสรรหาและได้รับเลือกให้เป็นกรรมการตามข้อ๖ (๒) (๓) (๔) (๕) (๖) (๗) และกรรมการตามข้อ ๖ (๙)ให้ได้จำนวนสองถึงแปดคน(๕) การสรรหาและเลือกประธานกรรมการให้ผู้ได้รับเลือกให้เป็นกรรมการตามข้อ ๖ (๒) (๓) (๔) (๕) (๖) (๗) (๘) และกรรมการตามข้อ๖ (๙) ร่วมกันเลือกประธานกรรมการจากผู้ที่ได้รับเลือกเป็นกรรมการผู้ทรงคุณวุฒิ(๖) ให้ผู้บริหารสถานศึกษาเสนอรายชื่อผู้ที่ได้รับการสรรหาและได้รับเลือกตาม(๑) ถึง(๕) ต่อผู้อำนวยการสำนักการศึกษาหรือผู้ที่ผู้อำนวยการสำนักการศึกษามอบหมายเพื่อพิจารณาแต่งตั้งเป็นประธานกรรมการและกรรมการข้อ๑๐ หลักเกณฑ์และวิธีการสรรหาและการเลือกกรรมการนอกจากที่กำหนดไว้ในระเบียบนี้ให้เป็นไปตามประกาศของสถานศึกษาข้อ๑๑ ประธานกรรมการและกรรมการตามข้อ ๖ (๒) (๓) (๔) (๕) (๖) (๗) และ(๘) มีวาระการดำรงตำแหน่งคราวละสี่ปีและอาจได้รับแต่งตั้งใหม่อีกแต่จะดำรงตำแหน่งเกินสองวาระติดต่อกันมิได้นอกจากการพ้นตำแหน่งตามวาระประธานกรรมการและกรรมการตามข้อ ๖ (๒) (๓) (๔) (๕) (๖) (๗) และ(๘) พ้นจากตำแหน่งเมื่อ(๑) ตาย(๒) ลาออก(๓) ผู้มีอำนาจแต่งตั้งให้พ้นจากตำแหน่งตามมติของคณะกรรมการไม่น้อยกว่าสองในสามของกรรมการทั้งหมดพิจารณาให้พ้นจากตำแหน่งเพราะบกพร่องต่อหน้าที่ทำให้เสื่อมเสียต่อสถานศึกษาหรือหย่อนความสามารถ(๔) ขาดคุณสมบัติตามข้อ๗ หรือข้อ ๘(๕) พ้นจากการเป็นพระภิกษุหรือผู้แทนองค์กรศาสนาอื่น เฉพาะกรรมการตามข้อ ๖ (๗)ข้อ๑๒ในกรณีที่ประธานกรรมการหรือกรรมการตามข้อ ๖ (๒) (๓) (๔) (๕) (๖) (๗) หรือ(๘) พ้นจากตำแหน่งก่อนครบวาระให้ดำเนินการสรรหา เลือก และแต่งตั้งประธานกรรมการหรือกรรมการแทนภายในเก้าสิบวันเว้นแต่วาระของกรรมการเหลืออยู่ไม่ถึงหนึ่งร้อยแปดสิบวันจะไม่ดำเนินการก็ได้ให้ผู้ซึ่งได้รับแต่งตั้งให้ดำรงตำแหน่งแทนอยู่ในตำแหน่งเท่ากับวาระที่เหลืออยู่ของผู้ซึ่งตนแทนในกรณีที่ประธานกรรมการและกรรมการตามวรรคหนึ่งจะพ้นจากตำแหน่งตามวาระให้ดำเนินการสรรหากรรมการใหม่ภายในเก้าสิบวันก่อนครบวาระและให้ผู้ซึ่งพ้นจากตำแหน่งตามวาระปฏิบัติหน้าที่ต่อไปจนกว่าประธานกรรมการและกรรมการซึ่งแต่งตั้งใหม่เข้ามารับหน้าที่ข้อ๑๓ในวาระเริ่มแรกให้ผู้บริหารสถานศึกษาดำเนินการสรรหาและเลือกประธานกรรมการและกรรมการให้แล้วเสร็จภายในเก้าสิบวันนับแต่วันที่ระเบียบนี้ใช้บังคับข้อ๑๔ ในวาระเริ่มแรกกรรมการตามข้อ ๖ (๓) ยังไม่ต้องมีใบอนุญาตประกอบวิชาชีพจนกว่าคุรุสภาจะกำหนดให้มีใบอนุญาตประกอบวิชาชีพตามกฎหมายว่าด้วยสภาครูและบุคลากรทางการศึกษาข้อ๑๕ คณะกรรมการมีอำนาจหน้าที่ดังต่อไปนี้(๑) เสนอแนวทางการกำหนดนโยบายและแผนพัฒนาของสถานศึกษา(๒) ให้ความเห็นชอบแผนปฏิบัติการประจำปีของสถานศึกษา(๓) ให้ความเห็นชอบในการจัดทำสาระหลักสูตรสถานศึกษาให้สอดคล้องกับความต้องการของท้องถิ่น(๔) กำกับและติดตามการดำเนินงานตามแผนของสถานศึกษา(๕) ส่งเสริมและสนับสนุนให้เด็กในเขตบริการได้รับการศึกษาขั้นพื้นฐานอย่างทั่วถึงมีคุณภาพและได้มาตรฐาน(๖) ส่งเสริมให้มีการพิทักษ์สิทธิเด็กดูแลเด็กพิการ เด็กด้อยโอกาสและเด็กที่มีความสามารถพิเศษให้ได้รับการพัฒนาเต็มตามศักยภาพ(๗) เสนอแนวทางและมีส่วนร่วมในการส่งเสริมและสนับสนุนการบริหารจัดการด้านวิชาการด้านงบประมาณ ด้านการบริหารงานบุคคล และด้านการบริหารทั่วไปของสถานศึกษา(๘) ส่งเสริมให้มีการระดมทรัพยากรเพื่อการศึกษาตลอดจนวิทยากรภายนอกและภูมิปัญญาท้องถิ่นเพื่อเสริมสร้างพัฒนาการของนักเรียนทุกด้าน รวมทั้งสืบสานจารีตประเพณีศิลปวัฒนธรรมของท้องถิ่นและของชาติ(๙) เสริมสร้างความสัมพันธ์ระหว่างสถานศึกษากับชุมชนประสานงานกับองค์กรทั้งภาครัฐและเอกชนเพื่อให้สถานศึกษาเป็นแหล่งวิทยาการของชุมชนและมีส่วนในการพัฒนาชุมชนและท้องถิ่น(๑๐) ให้ความเห็นชอบรายงานผลการดำเนินงานประจำปีการศึกษาก่อนเสนอต่อสาธารณชน(๑๑) พิจารณาเสนอแต่งตั้งคณะกรรมการที่ปรึกษาสถานศึกษาต่อผู้อำนวยการสำนักการศึกษาหรือผู้ที่ผู้อำนวยการสำนักการศึกษามอบหมายเพื่อพิจารณาแต่งตั้งเป็นคณะกรรมการที่ปรึกษา(๑๒) แต่งตั้งคณะอนุกรรมการเพื่อดำเนินการอื่นๆตามที่เห็นสมควร(๑๓) ปฏิบัติการอื่นตามที่ได้รับมอบหมายข้อ๑๖ ให้มีการประชุมคณะกรรมการอย่างน้อยภาคเรียนละสองครั้งการดำเนินการประชุมคณะกรรมการให้เป็นไปตามระเบียบวิธีการที่คณะกรรมการกำหนดโดยให้มีกรรมการเข้าร่วมประชุมไม่น้อยกว่ากึ่งหนึ่งของจำนวนกรรมการที่มีอยู่ในขณะนั้นและให้มีผู้แทนของนักเรียนเข้าร่วมรับฟังและแสดงความคิดเห็นตามที่คณะกรรมการเห็นสมควรแล้วแต่กรณีในกรณีที่เป็นเรื่องที่เกี่ยวข้องกับสิทธิประโยชน์ของนักเรียนโดยตรงให้รับฟังความคิดเห็นของนักเรียนประกอบการพิจารณาของคณะกรรมการด้วยให้ผู้บริหารสถานศึกษารายงานผลการประชุมต่อผู้บังคับบัญชาเหนือขึ้นไปชั้นหนึ่งภายในสิบห้าวันนับแต่วันที่มีการประชุมข้อ๑๗ ให้ปลัดกรุงเทพมหานครรักษาการตามระเบียบนี้ประกาศณ วันที่ ๒๗ สิงหาคม พ.ศ. ๒๕๔๗สมัคร สุนทรเวชผู้ว่าราชการกรุงเทพมหานครมยุรี/พิมพ์๗มกราคม ๒๕๔๘ธัญกมล/ศุภสรณ์/ตรวจ๒๖มกราคม ๒๕๔๘A+B[๑] รก.๒๕๔๗/พ๑๐๗ง/๕๐/๒๘ กันยายน ๒๕๔๗